stanford-oval/wikipedia huggingface dataset:
Ghuridit

| Ghuridit > 1150/1211–1215 |
| --- | --- |
   Ghuridien vuoden 1200 paikkeilla hallitsemat alueet kartalla 
Pääkaupunki:  Firuzkuh
Edeltäjä(t):  Ghaznavidit
Seuraaja(t):  Khorasmia
Ghuridit olivat keskiaikainen dynastia, joka hallitsi laajoja alueita Aasian eteläosissa nykyisen Iranin, Afganistanin, Intian ja Pakistanin alueella suunnilleen vuosina 1150/1211-1215. Ghuridit olivat lähtöisin nykyisen Afganistanin Ghurin alueelta ja he olivat alun perin edeltäjiensä ghazvanidien vasalleja, kunnes he käänsivät voimasuhteet päälaelleen vuonna 1150/1151. Myöhemmin he laajensivat alueitaan huomattavasti seldžukkienvaltakunnan romahtaessa syntyneessä valtatyhjiössä. Lopulta ghuridit itse päätyivät osaksi Khorasmian šaahin valtakuntaa. Uskonnoltaan ghuridit olivat sunnimuslimeita. Heidän hovinsa kieli oli persia tai jokin muu ehkä nykyisin jo hävinnyt iranilainen kieli.
Historia > Tausta

Ghuridien omien kertomustensa mukaan he polveutuivat Persian muinaisista hallitsijoista ja islamin leviämisen ajan arabialaisista sankareista, mutta todellisuudessa he lienevät polveutuneet paikallisesta väestöstä. Afganistanissa sijaitsevan Ghurin asukkaat olivat olleet puolestaan vielä melko hiljattain pakanallisia. Vielä ghaznavidihallitsija Mahmud Ghaznilainen oli tehnyt heitä vastaan sotaretkiä 1000-luvun alussa. Ghaznavidit olivat alkaneet ensimmäisten joukossa käyttää arvonimeä sulttaani ja Ghurin alueen hallitsijasuvusta eli myöhemmistä ghurideista tuli heidän vasallejaan. Ghaznavidien ja ghuridien valtasuhde kääntyi päälaelleen sulttaani Bahmar Šahin sekaannuttua vasalliensa sisäisiin kiistoihin. Bahram myrkytti hoviinsa saapuneen ghuridiprinssin ja surmasi tämän veljen Siaf al-Dinin. Kolmas veli 'Ala al-Din Husain marssi joukkoineen vastauksena veljiensä kohtaloon kohti ghaznavidien pääkaupunki Ghaznia. Vuonna 1150/1151 hän otti ratkaisevan voiton ghaznavideista lähellä Kandaharia. Pian tämän jälkeen kukistui myös Ghazni, joka hävitettiin niin pahoin, että kaupunki ei enää toipunut entisiin mittoihinsa. 'Ala al-Din jäi myöhemmin seldžukkien vangiksi, jolloin Bahram saattoi vielä palata Ghazniin. Hänen valtakunnastaan oli kuitenkin jäljellä enää rippeet ja sen suurinta osaa hallitsivat ghuridit. Vuonna 1163 myös Ghazni menetettiin ghuzz-sotureille. Viimeinen ghaznavidisulttaani Kosrau Malik piti hallussaan Lahorea, jossa ghuridit ilmeisesti surmasivat hänet vuoden 1190 alussa.
Historia > Laajeneminen

'Ala al-Din Husain omaksui esimerkiksi ghaznavidien ja seldžukkien käyttämän tittelin sulttaani ja ghuridit pyrkivät levittäytymään seldžukkien alueille jo näiden valtakaudella. Suunnitelmat kariutuivat kuitenkin aluksi 'Ala al-Din Husainin kärsittyä tappion seldžukeille taistelussa vuonna 1152, jossa osa hänen turkkilaisesta ratsuväestään siirtyi vihollisen puolelle. Seldžukit romahtivat kuitenkin lopulta toisesta syystä. Ghaznavidien entisille alueille oli alkanut muuttaa ghuzz- tai oghuzz-nimillä tunnettuja turkkilaisia paimentolaisia, jotka seldžukeista poiketen olivat säilyttäneet perinteiset paimentolaiset elintapansa. Seldžukkisulttaani Ahmad Sandžar päätti alistaa ghuzz-turkkilaiset, mutta nämä voittivat seldžukkien armeijan vuonna 1153 ja itse sulttaani jäi heidän vangikseen. Tappiota seurasi seldžukkivallan romahdus Iranin ylängöllä.
Syntyi valtatyhjiö, jota pääkaupunkiinsa Firuzkuhiin palannut 'Ala al-Din Husain alkoi täyttää valtaamalla entisiä seldžukkien alueita Khorasanissa samalla, kun hänen veljensä laajensi valtakuntaa Bamejanista käsin Turkestaniin. Ghuridien kolmas sukuhaara asettui lopulta Ghazniin, joka vallattiin ghuzz-sotureilta vuonna 1173/1774. Ghazni oli myöhemmin Intian jokitasangolle suuntautuneiden valloitusretkien tukikohta.
Ghuridit eivät olleet ainoita oman valtansa kasvattajia seldžukkien romahdettua. Khorasmian šaahit olivat turkkilaistaustaisia ja he käyttivät vanhaa iranilaista šaahin titteliä. Ghuridit ja Khorasmian šaahit kilpailivat Iranin ylängön hallinnasta. Ghuridien resurssit käydä sotaa olivat pienemmät, mutta heitä suojasi Hindukušin maantiede, minkä lisäksi he käyttivät hyväkseen Khorasmian sisäisiä valtakamppailuja. Ghuridien itärajalla heitä uhkasi samoin turkkilaistaustainen Karakhitai-valtakunta. Keskittyäkseen etelään Ghuridien sulttaanien tuli ostaa kalliilla rauha selustaansa tällä suunnalla.
Historia > Loppu

1190-luvulla ghuridit olivat vallanneet suuret osat Pohjois-Intian tasangosta ja suuri osa Khorasanin kaupungeista tunnusti heidän yliherruutensa. Valtakunnan suurimittainen laajentuminen koetteli kuitenkin myös ghuridien voimavaroja. Sulttaani Mu'izz al-Din Muhammad al-Sam soti Khorasmian šaahi 'Ala al-Din Muhammadia vastaan, joka oli yrittänyt vallata Khorasanin hyödyntäen paikallisen väestön ja ghuridien välisiä ristiriitoja. Hänet kuitenkin lyötiin Heratissa ja sulttaani ajoi hänet joukkoineen Khorasmiaan saakka. Šaahi avasi Araljärven patovallit, mikä tulvi järven suistoalueen. Mu'izz al-Din päätti palata joukkoineen Amudarjaa pitkin takaisin Hindukušin alueelle, mutta matkalla heidän armeijansa tuhoutui šaahin liittolaisten karakhitaiden hyökkäyksessä nykyisen Pohjois-Afganistanin Andkhoissa vuonna 1204. Khorasan menetettiin Heratia lukuun ottamatta Khorasmialle ja vuosikymmen tappion jälkeen ghuridien valtakunta hajosi. Suvun eri jäsenet alkoivat hallita omia alueitaan itsenäisesti, kun viimeinen ghurideja yhdessä pitänyt sulttaani Mu'izz al-Din murhattiin Intiassa vuonna 1206. Eri ghuridihallitsijat taistelivat keskenään ja yksi heistä kutsui lopulta avukseen Khorasmian joukot vuonna 1206/1207. Ghurideista tuli šaahien vasalli ja khorasmialaiset hankkiutuivat eroon Firuzkuhin viimeisestä ghuridihallitsijasta vuonna 1215.
Kulttuuri

Ghuridien käyttämä kieli poikkesi aiempien ghaznavidien hovin käyttämästä persian kielestä. Ghuridien kieli lienee ollut joko toinen persian kielen muoto, tai kokonaan oma ja sittemmin hävinnyt Hindukušin iranilainen kieli. Ghuridit olivat sunnalaisia ja he pitivät esimerkiksi Khorasmian šaaheista poiketen yllä hyviä välejä kalifiin. Ghuridien sunnalaisuus korostui etenkin, kun heitä verrattiin pakanallisina pidettyihin turkkilaisiin.
Edeltäjistään ghaznavideista poiketen ghuridien hallintojärjestelmä perustui pitkälti klaaneihin ja suvun eri jäsenet hallitsivat omia alueitaan hyvin itsenäisesti.
Sulttaani Mu'izz al-Din Muhammad al-Samin valtakaudella lyöty kolikko.
Ghuridien valtakaudella vuonna 1194 rakennettu Jamin minareetti Afganistanissa kuuluu Unescon maailmanperintöluetteloon.
Hair of the Dog (kappale)

| ”Hair of the Dog” Nazareth |
| --- | --- | --- |

Singlen tiedot
 Albumilta: Hair of the Dog
 Julkaistu: 1. tammikuuta 1975
 Tekijä(t): Dan McCafferty, Pete Agnew, Manny Charlton, Darrell Sweet
 Tuottaja(t): Manny Charlton
 Tyylilaji: hard rock
 Kesto: 04.11
 Levy-yhtiö: A&M (US) Vertigo (EU)
Nazarethin muut singlet
| ”Sunshine” 1974 | ”Hair of the Dog” 1975 | ”My White Bicycle” 1975 |
Hair of the Dog on skottiyhtye Nazarethin kappale yhtyeen saman nimiseltä albumilta. Se julkaistiin vuonna 1975.
Kappaleet

Hair of the Dog – 3.21
Sunshine – 4.13
Guns N’ Rosesin versio

| ”Hair of the Dog” Guns N’ Roses |
| --- | --- | --- |

Singlen tiedot
 Albumilta: The Spaghetti Incident?
 Äänitetty : 1993
 Julkaistu: 1994
 Tuottaja(t): Guns N’ Roses Mike Clink
 Tyylilaji: hard rock
 Kesto: 03.55
 Levy-yhtiö: Geffen
Guns N’ Roses julkaisi kappaleen singlenä vuonna 1994. Warrantin rumpali Mike Fasano soittaa kappaleessa lyömäsoittimia. Kappaleen single ylsi Mainstream Rock -listalla sijalle 11.[lähde? ]
Guns N’ Rosesin versio > Kappaleet

Hair of the Dog – 3.57
Estranged – 9.20
Futsal-Nelonen

| Futsal-Nelonen |
| --- | --- |
Laji:  Futsal
Maa(t):  Suomi
Sarjataso:  5
Ylempi taso:  Futsal-Kolmonen
Alempi taso:  Futsal-Vitonen
Futsal-Nelonen  on Suomen futsalin viidenneksi korkein sarjataso.
Joukkueet kaudella 2021-2022 > Etelä

Pelataan kahdessa 12 joukkueen lohkossa yksinkertaiset sarjat. Ottelut pelataan kahdella erotuomarilla ja toimitsijalla, joka kirjaa kumuloituvat virheet ja ottaa ajan.
Lohkojen kaksi parasta nousevat Kolmoseen. Lohkovoittajat pelaavat sarjan mitaleista yksinkertaisen sarjan. Lohkojen sijalle 10. ja huonommat putoavat Viitoseen.
Joukkueet kaudella 2021-2022 > Etelä > Lohko 1 (Uusimaa)

AC Lohja
FC Babylon
FC Kiffen
FC Pohjois-Haagan Urheilijat/POhjolan HUrjin/Simpsons, Helsinki
FC Pallokalat
FC WILD
Helsingin Jalkapalloklubi/Yellow
Kasiysi/P95
Leppävaaran Pallo/Rangers
Malmin Palloseura/Young Stars
Nummelan Palloseura/Hukat
Pohjois-Espoon Ponsi
Joukkueet kaudella 2021-2022 > Etelä > Lohko 2 (Helsinki)

AC Hilaal/Monik
Dynamo/1
Eiran Atlas
FC Fortuna/Ita
FC Hieho
FC Pohjois-Haagan Urheilijat/Susijengi
Käpylän Segunda/VGS
Malmin Palloseura
Puotinkylän Valtti
Ponnistus/HEPO
Suurmetsän Urheilijat/SOB
Vantaa Futsal Club/Spring Rolls
Joukkueet kaudella 2021-2022 > Itä

Harjamäen Teräs, Siilinjärvi
Juankosken Pyrkivä, Kuopio
Juankosken Pyrkivä Black
Kiteen Urheilijat
Outokummun Pallo -84
Siilinjärven Palloseura
Rautavaaran Raiku
Soccer Club Zulimanit
Suonenjoen Pallo -52
Ylämyllyn Yllätys, Liperi
Joukkueet kaudella 2021-2022 > Länsi > A1 (Turku)

Pelataan yksinkertainen sarja.
Lohkon voittaja nousee Futsal-Kolmoseen
AC Sauvo
Friends Football Club
FC Bosna
FC Bosna 3
FC Halikko 2
Kaarinan Palloseura Akatemia
KF Kosova/3
Kuuvuoren Laaki
Piikkiön Palloseura 3
Someron Voima Futsal 3
Turun Palloseura
Torre Calcio
Turun Kisa-Veikot/3
Joukkueet kaudella 2021-2022 > Länsi > A2 (Turku)

Pelataan yksinkertainen sarja.
Lohkon voittaja nousee Futsal-Kolmoseen
Auran Palokunnan Urheilijat
FC BOSNA 2
FC Komar
Laitilan Jyske
Liedon Pallo
Loimaan Palloseura
Maskun Palloseura
Qppis, Turku
Raisio Futis 2
Turun Pallokerho 3
Turun Kisa-Veikot 2
Joukkueet kaudella 2021-2022 > Länsi > A3 (Satakunta)

Pelataan yksinkertainen sarja, jonka voittaja nousee Futsal-Kolmoseen.
FC Rauma 2
FC Ulvila
Lauttakylän Luja
Luvian Veto
Merikarvian Into
Musan Salama/Ukkoset
Nakkilan Nasta
Noormarkun Koitto
Pihlavan Työväen Urheilijat 2
Porin Karhu-Futis
Porin Karhu-Futis/A
Porin Palloilijat
Reposaaren Kunto
Joukkueet kaudella 2021-2022 > Länsi > B (Tampere)

AC Estudiantes/3
Ikaalisten Urheilijat
Oriveden Tuisku
Parolan Visa/2
Tampereen Peli-Pojat-70/2
Tervakosken Pato
Respect Boxing Club
Toijalan Pallo -49/Veikot
Tampereen Akateeminen Mahti
Tampereen Ilves/2
Tampereen Ilves-Kissat
Vehmaisten Urheilijat/2
Joukkueet kaudella 2021-2022 > Länsi > C1 (Vaasa)

Bollklubb-48
Bosnisk Fotbollförening Gazije
FC Korsholm, Mustasaari
FC Korsholm/Olympic
FC Kuffen
Jurva-70, Kurikka
Kikken Futsal
Kortesjärven Järvi-Veikot
Kortesjärven Järvi-Veikot Black
Lapuan Ponnistus 2
Petalax Idrottsklubb/Playboys
Vaasa Futsal United
Vaasan Ruutupaidat FKKI-35
Joukkueet kaudella 2021-2022 > Länsi > C2 (Keski-Pohjanmaa)

FC-92, Nivala
FC Folk, Haapavesi
Kaustisen Pohjan-Veikot/Monkulat
Kokkolan Palloseura
Oulaisten Huima
Fran Striker

| Fran Striker> Henkilötiedot |
| --- | --- |
Syntynyt: 1903
Kuollut: 4. syyskuuta 1962
Kansalaisuus:  Yhdysvaltain
Ammatti:  radiokäsikirjoittaja
Fran Striker (1903 – 4. syyskuuta 1962) oli yhdysvaltalainen radiokäsikirjoittaja, joka tunnetaan parhaiten sarjoista The Lone Ranger ja The Green Hornet.
Striker aloitti radiokäsikirjoittajan uransa Buffalossa 1920-luvulla kirjoittamalla paikallisille radioasemille, kunnes hän sai myytyä kolme sarjaa detroitilaiselle WXYZ-asemalle. Vuonna 1933 aseman johtaja George W. Trendle pyysi Strikeria kirjoittamaan ideoimaansa uutta seikkailusarjaa The Lone Rangeria. Sarja oli menestys ja Striker kirjoitti radiosarjaa 21 vuoden ajan. Sen lisäksi hän kirjoitti myös sarjaan perustuvaa sarjakuvaa ja romaanisarjaa.
Muita Strikerin kirjoittamia radiosarjoja olivat muun muassa 1936–1952 esitetty The Green Hornet, Challenge of the Yukon ja Ned Jordan, Secret Agent.
Fran Striker nimettiin Radio Hall of Fameen vuonna 1988.
Aiheesta muualla

Fran Striker Internet Movie Databasessa. (englanniksi)
HMS Broadsword (G31)

| HMS Broadsword |
| --- | --- |


Aluksen vaiheet
Rakentaja:  Yarrow and Company, Glasgow
Kölinlasku:  20. heinäkuuta 1944
Laskettu vesille:  4. helmikuuta 1946
Palveluskäyttöön:  4. lokakuuta 1948
Loppuvaihe:  saapunut romutettavaksi 8. lokakuuta 1968
Tekniset tiedot
Uppouma:  1 986 t (standardi) 2 865 t (kuormattu)
Pituus:  111,2 m (kokonaispituus)
Leveys:  11,6 m
Syväys:  3,8 m
Koneteho:  40 000 shp
Nopeus:  36 solmua
Miehistöä:  255 (laivueenjohtajana 286)
Aseistus
Aseistus:  6 x QF 4" Mk XVI -tykkiä kaksiputkisina asennuksina 4 x Bofors 40 mm/L60 kaksiputkisina asennuksina 4 x Oerlikon 20 mm kaksiputkisina asennuksina 8 x 21" torpedoputkea
HMS Broadsword (viirinumerot G31 ja D31) oli Britannian kuninkaallisen laivaston Weapon-luokan hävittäjä.
Valmistus

Alus tilattiin Yarrow and Companylta Glasgow’sta, missä köli laskettiin 20. heinäkuuta 1944. Alus laskettiin vesille 4. helmikuuta 1946 ja valmistui 4. lokakuuta 1948.
Palvelus

Alus saapui romutettavaksi 8. lokakuuta 1968.
Greatest Hits (The Offspring)

| Greatest Hits The Offspring |
| --- | --- | --- |

Kokoelmalevyn tiedot
 Äänitetty : 1993–2005
 Julkaistu: 20. kesäkuuta 2005 (EU) 21. kesäkuuta 2005 (USA, Kanada)
 Tuottaja(t): Thom Wilson, Dave Jerden, Brendan O’Brien, Jerry Finn
 Tyylilaji: pop-punk, punk rock
 Kesto: 49.42
 Levy-yhtiö: Columbia
The Offspringin muut julkaisut
| Splinter 2003 | Greatest Hits 2005 | Rise and Fall, Rage and Grace 2008 |
Greatest Hits on The Offspringin kokoelmalevy, joka julkaistiin vuonna 2005. Kokoelma kattaa yhtyeen tunnetuimmat kappaleet albumista Smash (1994) albumiin Splinter (2003). Uusina kappaleina ”Can’t Repeat” ja cover-versio The Policen ”Next to You” -kappaleesta piilotettuna raitana.
Kappaleet

Kaikki sävellykset The Offspring ellei muuta mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Albumilta | Kesto |  |  |  |  |  |  |
| 1. | Can’t Repeat | ennejulkaisematon | 3.24 |  |  |  |  |  |  |
| 2. | Come Out and Play | Smash, 1994 | 3.17 |  |  |  |  |  |  |
| 3. | Self Esteem | Smash, 1994 | 4.17 |  |  |  |  |  |  |
| 4. | Gotta Get Away | Smash, 1994 | 3.51 |  |  |  |  |  |  |
| 5. | All I Want | Ixnay on the Hombre, 1997 | 1.54 |  |  |  |  |  |  |
| 6. | Gone Away | Ixnay on the Hombre, 1997 | 4.27 |  |  |  |  |  |  |
| 7. | Pretty Fly (for a White Guy) | Americana, 1998 | 3.08 |  |  |  |  |  |  |
| 8. | Why Don’t You Get a Job? | Americana, 1998 | 2.49 |  |  |  |  |  |  |
| 9. | The Kids Aren’t Alright | Americana, 1998 | 3.00 |  |  |  |  |  |  |
| 10. | Original Prankster (feat. Redman)  | Conspiracy of One, 2000 | 3.41 |  |  |  |  |  |  |
| 11. | Want You Bad | Conspiracy of One, 2000 | 3.22 |  |  |  |  |  |  |
| 12. | Defy You | Orange County, 2001 | 3.48 |  |  |  |  |  |  |
| 13. | Hit That | Splinter, 2003 | 2.48 |  |  |  |  |  |  |
| 14. | (Can’t Get My) Head Around You Next to You (piilotettu kappale; säveltänyt Sting ja alkuperäinen esitys ; The Police)  | Splinter, 2003 ennejulkaisematon | 5.57 |  |  |  |  |  |  |
Kappaleet > Kansainväliset bonuskappaleet

| Australian versio |
| --- | --- | --- | --- | --- | --- | --- | --- | --- | --- |
| Nro | Nimi | albumilta | Kesto |  |  |  |  |  |  |
| 15. | Spare Me the Details | Splinter, 2003 | 3.24 |  |  |  |  |  |  |
| Japanin versio |
| --- | --- | --- | --- | --- | --- | --- | --- | --- | --- |
| Nro | Nimi | albumilta | Kesto |  |  |  |  |  |  |
| 15. | Da Hui | Splinter, 2003 | 1.42 |  |  |  |  |  |  |
| Euroopan ja Etelä-Amerikan versiot |
| --- | --- | --- | --- | --- | --- | --- | --- | --- | --- |
| Nro | Nimi | From | Kesto |  |  |  |  |  |  |
| 15. | The Kids Aren't Alright (The Wiseguys remix)  | "She's Got Issues", 1999 | 4.56 |  |  |  |  |  |  |
The Offspring
| --- | --- |
Studioalbumit:   The Offspring  Ignition  Smash  Ixnay On The Hombre  Americana  Conspiracy Of One  Splinter  Rise and Fall, Rage and Grace  Days Go By  Let the Bad Times Roll  Supercharged 
EP:t:   Baghdad  They Were Born to Kill  Club Me  A Piece of Americana  Summer Nationals 
Kokoelmat:   The Offspring Collection  Greatest Hits  Happy Hour! 
Singlet:   "I'll Be Waiting/Blackball"  "Come Out and Play"  "Self Esteem"  "Gotta Get Away"  "Smash It Up"  "All I Want"  "Gone Away"  "I Choose"  "Pretty Fly (for a White Guy)"  "Why Don't You Get a Job"  "The Kids Aren't Alright"  "She's Got Issues"  "Original Prankster"  "Want You Bad"  "Million Miles Away"  "Defy You"  "Hit That"  "(Can't Get My) Head Around You"  "Spare Me the Details"  "Can't Repeat"  "Hammerhead"  "You're Gonna Go Far, Kid"  "Kristy, Are You Doing Okay?"  "Half-Truism"  "Days Go By"  "Cruising California (Bumpin' In My Trunk)"  "Turning Into You"  "Slim Pickens Does the Right Thing and Rides the Bomb to Hell"  "Coming for You"  "Let the Bad Times Roll"  "We Never Have Sex Anymore"  "This Is Not Utopia"  "Make It All Right"
Greatest Hits (The Doors)

| Greatest Hits The Doors |
| --- | --- | --- |

Kokoelmalevyn tiedot
 Julkaistu: Lokakuu (1980)
 Tuottaja(t): Paul A. Rothchild, Bruce Botnick, The Doors
 Tyylilaji: psykedeelinen rock, bluesrock, Acid rock
 Kesto: 48.10
 Levy-yhtiö: Elektra Records
The Doorsin muut kokoelmalevyt
| An American Prayer 1978 | Greatest Hits 1980 | Alive, She Cried 1983 |
Greatest Hits on yhdysvaltalaisen rockyhtyeen The Doorsin kokoelma-albumi. Kokoelma-albumi julkaistiin vuonna 1980.
Kappaleet > Alkuperäinen vinyyliversio

Hello, I Love You
Light My Fire
People Are Strange
Love Me Two Times
Riders on the Storm
Break On Through (To the Other Side)
Roadhouse Blues
Not to Touch the Earth
Touch Me
L.A. Woman
Kappaleet > Vuoden 1996 CD-versio

Hello, I Love You – 2.12
Light My Fire – 7.05
People Are Strange – 2.09
Love Me Two Times – 3.14
Riders on the Storm – 7.11
Break On Through (To the Other Side) – 2.26
Roadhouse Blues [Live] – 6.12
Touch Me – 3.10
L.A. Woman – 7.47
Love Her Madly – 3.17
Ghost Song – 4.10
The End – 6.28
Emil Jankes

Carl Emil Jankes (16. maaliskuuta 1884 Helsinki – 26. heinäkuuta 1952) oli suomalainen taidemaalari.
Jankesin vanhemmat olivat kauppias Georg Fredrik Jankes ja Maria Amanda Järnmark. Hän opiskeli Helsingin yliopiston piirustussalissa 1905–1906 ja Suomen taideyhdistyksen piirustuskoulussa 1905–1908. Jankes teki opintomatkat Saksaan 1905 ja 1907, Pariisiin 1909-1913 sekä Pariisiin ja Roomaan 1926. Hänen töitään oli ensimmäisen kerran näytteillä Helsingissä 1910. Jankes toimi Vapaan taidekoulun opettajana 1936–1939.
Jankes maalasi asetelmia, henkilökuvia ja maisemia.
Hannu Luotola

Hannu Luotola (s. 4. maaliskuuta 1947 Uusikaupunki) on suomalainen prikaatikenraali evp. Hän on toiminut puolustusvoimissa mm. kouluttajana, PLM:ssä, silloisessa Helsingin sotilaspiirin esikunnassa ja viimeisinä tehtävinään Hämeen Rykmentin komentajana 1994–1996, puolustusvoimien apulaishenkilöstöpäällikkönä ja apulaishuoltopäällikkönä 2000-.
Luotola ylennettiin everstiksi vuonna 1993, ja hän on kirjoittanut Saarijärvi-seuran 60-vuotishistoriateoksen.
Fran Warren

Gene Williams ja Fran Warren. Kuva noin lokakuulta 1947.
Fran Warren (4. maaliskuuta 1926 – 4. maaliskuuta 2013) oli yhdysvaltalainen laulaja.
Warren syntyi juutalaiseen perheeseen New Yorkin Bronxissa ja saavutti alun perin menestystä muiden artistien, kuten Claude Thornhillin kanssa tekemällään yhteistyöllä.
Warren aloitti soolouransa vuonna 1948. Hän sai levytyssopimuksen RCA Recordsilta ja julkaisi muun muassa dueton ”I Said My Pajamas (and Put on My Pray’rs)” (1950) Tony Martinin kanssa.
Warren siirtyi RCA Recordsilta MGM Recordsille ja nousi listoille viimeistä kertaa vuonna 1953 kappaleellaan ”It’s Anybody Heart”.
Diskografia

Mood Indigo (MGM, 1956)
Hey There! Here's Fran Warren (Tops, 1957)
Come Rain or Come Shine (Venise, 1959)
Something's Coming (Warwick, 1960)
Come into My World (Audio Fidelity, 1968)
Fran Warren in Nashville (Audio Fidelity, 1969)
The Complete Fran Warren with Claude Thornhill Orchestra (Collector's Choice, 2000)
Evert Lagerspetz

Evert Erland  Lagerspetz (7. lokakuuta 1847 Rymättylä – 8. helmikuuta 1884 Helsinki) oli suomalainen arkkitehti joka suunnitteli erityisesti kasarmirakennuksia Helsinkiin.
Suunnittelutöitä

Svenska Normallyceumin talo, Fabianinkatu 1, Helsinki 1880, suunnittelijat Hampus Dalström ja Evert Lagerspetz.
Antti Ahlströmin asuintalo Isotalo sekä pesula- ja saunarakennus Pränni, Noormarkku 1882
Kaartin lasaretin puinen asuinrakennus ja vaunuvaja, Hietalahdenkatu 1, Helsinki 1882
Uudenmaan tarkk'ampujapataljoonan upseerien asuintalo, Mariankatu 23, Helsinki 1882
Uudenmaan tarkk'ampujapataljoonan miehistökasarmi, Liisankatu 1, Helsinki 1883
Kaartin lasaretin päärakennus, Kalevankatu 48, Helsinki 1884
Uudenmaan tarkk'ampujapataljoonan aliupseereiden perheiden asuintalo, Maneesikatu 7, Helsinki 1885
Uudenmaan tarkk'ampujapataljoonan upseeriklubi, Liisankatu 8, Helsinki 1885
HMAS Waterhen

| HMAS Waterhen |
| --- | --- |
 HMAS Waterhen

Aluksen vaiheet
Rakentaja:  Palmers Shipbuilding and Iron Company, Jarrow
Kölinlasku:  3. heinäkuuta 1917
Laskettu vesille:  23. maaliskuuta 1918
Palveluskäyttöön:  11. marraskuuta 1933
Poistui palveluskäytöstä:  upotettu 30. kesäkuuta 1941
Tekniset tiedot
Uppouma:  1 100 t
Pituus:  91 m (kokonaispituus)
Leveys:  8,15 m
Syväys:  3,4 m
Koneteho:  27 000 hv
Nopeus:  34 solmua
Miehistöä:  110
Aseistus
Aseistus:  4 × QF 4″/L45 (102 mm) Mk V -tykkiä yksiputkisina P Mk I -asennuksina 2 × QF 2 naulan Mk II -ilmatorjuntatykkiä 1 × QF 3″ 20 cwt -ilmatorjuntatykki 6 × 21″ (533 mm) torpedoputkea
HMAS Waterhen (viirinumero D22) oli Australian kuninkaallisen laivaston W-luokan hävittäjä, joka palveli toisessa maailmansodassa.
Valmistus

Alus tilattiin Britannian kuninkaalliselle laivastolle Palmers Shipbuilding and Iron Companyltä Jarrowista, missä köli laskettiin 3. heinäkuuta 1917. Alus laskettiin vesille 23. maaliskuuta 1918 ja valmistui 17. heinäkuuta.
Palvelus Britannian kuninkaallisessa laivastossa

Ennen siirtoaan Australialle vuonna 1933 alus palveli Atlantin ja Välimeren laivastoissa.
Australian hankinta

Australian hallitus päätti korvata laivastollaan olevat viisi S-luokan hävittäjää (HMAS Stalwart, HMAS Success, HMAS Swordsman, HMAS Tasmania ja HMAS Tattoo) ja laivueenjohtaja HMAS Anzacin lainaamalla Britanniasta uudempia aluksia. Amiraliteetti päätti luovuttaa V-luokan alukset HMS Vampiren ja HMS Vendettan sekä W-luokan alukset HMS Voyagerin ja Waterhenin. Lisäksi luovutettiin laivueenjohtajaksi Scott-luokan laivueenjohtaja HMS Stuart.
Luovutettavat alukset poistettiin kuninkaallisen laivaston palveluksesta 11. lokakuuta 1933 Portsmouthissa. Australian laivasto otti ne palvelukseen vielä samana päivänä.
Europass

+Teamgeist-pallo (kuvassa) toimi Europassin esikuvana.
Europass on Adidaksen valmistama jalkapallo, joka oli vuoden 2008 EM-kisojen virallinen kisapallo. Europass on muunnelma vuoden 2006 MM-kisojen +Teamgeist -pallosta. Se koostuu 14 palasta, mikä on huomattavasti vähemmän kuin jalkapalloissa yleensä. Tämä on johtanut myös saumojen määrän vähenemiseen.
Tietoa pallosta

Ottelupallon nimi, Europass, kuvastaa kisan isäntämaiden, Sveitsin ja Itävallan, hyviä suhteita. Sana pass on englantia, ja tarkoittaa muun muassa syöttöä.
Pallon värit tulevat isäntämaiden lipuista. Mustat alueet symboloivat mm. toimintaa, harjoittelua, ystävyyttä, intohimoa, kannattajia ja voittomaalia. Europassin ympärysmitta on 69,0 - 69,25 cm ja paino 441 - 444 grammaa. Pallon kokoamiseen ei käytetä yhtään lankaa, vaan pallo kootaan kuumasaumaamalla. Europass julkistettiin Luzernissa Sveitsissä 2.12.2007. Sen esittelivät lehdistölle Itävallan jalkapallomaajoukkueen kapteeni Andreas Ivanschitz ja Sveitsin jalkapallomaajoukkueen kapteeni Alexander Frei.